KOMISSION PÄÄTÖS,

tehty 19 päivänä kesäkuuta 1997,

otsonikerrosta heikentävistä aineista annetun neuvoston asetuksen (EY) N:o 3093/94 mukaisesti välttämättömiin käyttötarkoituksiin sallittujen valvottavien aineiden määrien jakamisesta yhteisössä vuonna 1997 (ETA:n kannalta merkityksellinen teksti) (97/414/EY)

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon otsonikerrosta heikentävistä aineista 15 päivänä joulukuuta 1994 annetun neuvoston asetuksen (EY) N:o 3093/94 (1) ja erityisesti sen 3, 4 ja 7 artiklan,

sekä katsoo, että

otsonikerrosta koskevan huolen vuoksi yhteisö on jo luopunut tiettyjen valvottavien aineiden tuotannosta ja kulutuksesta,

välttämättömistä käyttötarkoituksista on päätettävä 3 artiklan 1 kohdan ja 4 artiklan 1 kohdan mukaisesti täysin halogenoitujen kloorifluorihiilivetyjen osalta, 3 artiklan 2 kohdan ja 4 artiklan 2 kohdan mukaisesti muiden täysin halogenoitujen kloorifluorihiilivetyjen osalta, 3 artiklan 3 kohdan ja 4 artiklan 3 kohdan mukaisesti halonien osalta, 3 artiklan 4 kohdan ja 4 artiklan 4 kohdan mukaisesti hiilitetrakloridin osalta, 3 artiklan 5 kohdan ja 4 artiklan 5 kohdan mukaisesti 1,1,1-trikloorietaanin osalta ja 3 artiklan 7 kohdan ja 4 artiklan 7 kohdan mukaisesti HBFC-yhdisteiden osalta,

välttämättömien käyttötarkoitusten määrittämisessä käytetyt perusteet ovat Montrealin pöytäkirjan osapuolten päätöksen IV/25 mukaiset:

1. valvottavien aineiden käyttöä olisi pidettävä "välttämättömänä" ainoastaan, jos:

a) se on tarpeen terveyden tai turvallisuuden vuoksi tai erittäin tärkeää yhteiskunnan toiminnalle (henkiset ja kulttuurinäkökohdat mukaan lukien); ja

b) ei ole korvaavia aineita tai vaihtoehtoisia ratkaisuja, jotka olisivat teknisesti ja taloudellisesti toteutettavissa sekä ympäristön ja terveyden kannalta hyväksyttäviä;

2. valvottavien aineiden mahdollinen tuotanto ja kulutus välttämättömiin käyttötarkoituksiin olisi sallittava ainoastaan, jos:

a) on toteutettu kaikki taloudellisesti mahdolliset toimenpiteet valvottavan aineen välttämättömän käytön ja siitä aiheutuvien päästöjen vähimmäistämiseksi;

b) valvottavaa ainetta ei ole saatavilla riittävää määrää ja laatua nykyisissä käyttämättömien tai kierrätettyjen valvottavien aineiden varastoissa, ottaen huomioon myös kehitysmaiden valvottavien aineiden tarpeet,

Montrealin pöytäkirjan osapuolten päätöksessä VII/28 sallitaan sellainen tuotannon ja kulutuksen taso, joka on tarpeen valvottavan aineen välttämättömään käyttöön astman ja kroonisten obstruktiivisten keuhkosairauksien hoidossa käytettäviin inhalaattoriannostelupumppuihin,

päätöksissä VIII/10, VIII/11 ja VIII/12 määrätään lisätoimista ja toimenpiteistä, jotka Montrealin pöytäkirjan osapuolten on toteutettava kitkattoman ja tehokkaan CFC-pohjaisista inhalaattoriannostelupumpuista luopumisen edistämiseksi ja helpottamiseksi, ja vaaditaan jokaista osapuolta kehittämään sovittu siirtymisstrategia ja antamaan siitä tieto tekniselle paneelille vuodesta 1997 alkaen,

Montrealin pöytäkirjan osapuolten päätöksessä VIII/9 sallitaan tuotanto ja kulutus, joka on tarpeen valvottavan aineen välttämättömiin laboratorio- ja analyysikäyttötarkoituksiin, jotka on lueteltu osapuolten seitsemättä kokousta koskevan kertomuksen liitteessä IV, jollei osapuolten kuudetta kokousta koskevan kertomuksen liitteessä II ja päätöksessä VII/11 asetetuista edellytyksistä muuta johdu,

komissio on julkaissut ilmoituksen (2) välttämättömiin käyttötarkoituksiin vuonna 1997 sallittuja valvottavia aineita käyttäville yrityksille Euroopan yhteisössä asetuksen (EY) N:o 3093/94 mukaisesti ja on saanut asiaa koskevia hakemuksia välttämättömiin käyttötarkoituksiin tarkoitettujen valvottavien aineiden määristä vuonna 1997,

Montrealin pöytäkirjassa määrättyjen välttämättömiä käyttötarkoituksia koskevien nimeämis- ja arviointimenettelyjen mukaan osapuolet ovat velvolliset nimeämään ne käyttäjät, joille välttämättömät käyttötarkoitukset sallitaan vuonna 1997,

komissio antaa luvat neuvoston asetuksen (EY) N:o 3093/94 3, 4 ja 7 artiklan mukaan nimetyille käyttäjille mainitun asetuksen 16 artiklassa säädetyn menettelyn mukaisesti,

tuottaja voi saada sen jäsenvaltion toimivaltaiselta viranomaiselta, jossa kyseistä tuotetta tuotetaan, luvan tuottaa valvottavia aineita nimettyjen käyttäjien esittämiin luvanvaraisiin tarpeisiin; kyseisen jäsenvaltion toimivaltainen viranomainen toimittaa komissiolle ajoissa ilmoituksen annetuista luvista,

Montrealin pöytäkirjan osapuolten päätöksen VIII/9 mukaan valvottavien aineiden välttämättömälle laboratorio- ja analyysikäytölle voidaan asettaa rajat Euroopan yhteisössä vuonna 1997,

tässä päätöksessä säädetyt toimenpiteet ovat asetuksen (EY) N:o 3093/94 16 artiklassa tarkoitetun komitean lausunnon mukaiset, ja

liitteessä II esitetään luettelo välttämättömistä käyttötarkoituksista ja valvottavien aineiden määristä teollisten tuottajien ja käyttäjien tiedoksi,

ON TEHNYT TÄMÄN PÄÄTÖKSEN:

1 artikla

Liitteessä I luetellaan yritykset, jotka saavat hyödyntää välttämättömiä käyttötarkoituksia omaan lukuunsa inhalaattoriannostelupumppujen tuotannossa.

2 artikla

Välttämättömiin käyttötarkoituksiin sallittujen valvottavien aineiden kokonaismäärät on mainittu liitteessä II.

3 artikla

Komissio antaa lupia valvottavien aineiden hankkimiseksi välttämättömään laboratorio- ja analyysikäyttöön yhteisön tuottajilta tai niiden tuontia varten liitteessä II B kokonaismäärälle asetetuissa rajoissa:

4 artikla

1. Tämä päätös on osoitettu liitteessä I luetelluille yrityksille.

2. Tätä päätöstä sovelletaan 1 päivästä tammikuuta 1997 31 päivään joulukuuta 1997.

Tehty Brysselissä 19 päivänä kesäkuuta 1997.

Komission puolesta

Ritt BJERREGAARD

Komission jäsen

(1) EYVL N:o L 333, 22.12.1994, s. 1

(2) EYVL N:o C 184, 25.6.1996, s. 5

ANEXO I - BILAG I - ANHANG I - ÐÁÑÁÑÔÇÌÁ É - ANNEX I - ANNEXE I - ALLEGATO I - BIJLAGE I - ANEXO I - LIITE I - BILAGA I

I. MDIs

3M Health Care Ltd

Mr A.J. Maynard

3M House

Morley Street

Loughborough

Leicestershire LE11 1EP

United Kingdom

Laboratorio Aldo Unión SA

Dr. J. Sabater

Àngel Guimerà, 123-125

E-08950 Espluges de Llobregat

Ankerpharm GmbH

Fr. Elzer-Vetter

Hansaallee 177 D

D-40549 Düsseldorf

Laboratorio Astra España SA

Dr. E. Cabré Matas

Mestre Joan Corrales, 95-105

E-08950 Esplugues de Llobregat

Astra Charnwood

Mr David Lees

Bakewell Road

Loughborough

Leicestershire LE11 5RH

United Kingdom

Bespak plc

Mr T. Clutterbuck

North Lynn Industrial Estate

King's Lynn

Norfolk PE30 2JJ

United Kingdom

Boehringer Ingelheim GmbH

Herrn J. Pink

D-55216 Ingelheim am Rhein

CCL Pharmaceuticals Ltd

Mrs C. King

Astmoor Industrial Estate

9 Arkwright Road

Runcorn WA7 1NU

United Kingdom

Chiesi Farmaceutici SpA

Dott. P. Chiesi

Via Palermo, 26 A

I-43100 Parma

Chiroscience

Dr Christopher Homan

Wedgwood House

Pin Green Industrial Estate

Stevenage

Herts SG1 4QT

United Kingdom

Fisons plc

Mr K. J. Bradley

London Road

Holmes Chapel

Cheshire CW4 8BE

United Kingdom

Glaxo Wellcome

Mr Jan Piskadlo

Stockley Park West

Uxbridge

Middlesex UB11 1BU

United Kingdom

IGS Sprühtechnik GmbH

Herrn F. Guck

Im Hemmet 1

D-79664 Wehr

Jaba Farmacêutica

Sra. D. Ana Maria Baptista de Almeida

Apartado 165

Zona Industrial da Abrunheira

P-2710 Sintra

Laboratorios Miquel, SA

Sra. M. Rosa Vallhonesta

Santanyí, 16

E-08016 Barcelona

Leiras Oy

Mr Kai Buri,

Pansiontie 47

P.O. Box 415

FIN-20101 Turku

Lesvi

Sr. Alejandro Biel

Pol. Ind. Can Pelegrí

E-08740 Sant Andreu de la Barca

Norton Ltd

Mr Jim Kennedy

Unit 301 Industrial Park

Waterford

Ireland

Rexam Dispenser SpA

Sig. Giovanni Motta

Via Del Pino, 10

I-22057 Olginate (LC)

Schering-Plough Labo NV

Ms Ingrid Van de Poel

Industriepark 30

B-2220 Heist op den Berg

SICOR - Società italiana corticosteroidi SpA

Dott. Roberto Giani

Via Terrazzano, 77

I-20017 RHO (Milano)

Valeas SpA Pharmaceuticals

Dott. Virgilio Bernareggi

Via Vallisneri, 10

I-20133 Milano

Valois SA

M. O. Fourment

50, avenue de l'Europe

F-78160 Marly-le-Roi

Laboratorios Vita, SA

Sr. Alejandro Biel Andrés

Av. Barcelona, 69

E-08970 Sant Joan Despí

LIITE II

A. LÄÄKETIETEELLINEN KÄYTTÖ

Inhalaattoriannostelupumppujen tuotanto astman ja muiden kroonisten obstruktiivisten keuhkosairauksien hoitoa varten

>TAULUKON PAIKKA>

B. LABORATORIOKÄYTTÖ

Valvottavien aineiden kokonaismäärät, jotka voidaan tuottaa Euroopan yhteisössä tai tuoda sinne ja luovuttaa markkinoille laboratorio- ja analyysikäyttöä varten vuoden 1997 aikana

>TAULUKON PAIKKA>

Komissiolta on haettava lupaa, kun valvottavia aineita tarvitaan laboratoriokäyttöön tai kun laboratoriokemikaalien toimittajien on hankittava niitä tämän välttämätöntä käyttöä koskevan poikkeuksen nojalla tuottajilta tai tuojilta. Minkään laboratorio- ja analyysikäyttöön sallitun valvottavan aineen kokonaismäärä vuonna 1997 ei saa ylittää edellä lueteltuja määriä.